CELEX: 32004R0858
Language: fi
Date: 2004-04-29 00:00:00
Title: Neuvoston asetus (EY, Euratom) N:o 858/2004, annettu 29 päivänä huhtikuuta 2004, henkilöstösääntöjen 56 c artiklassa säädettyjen raskaan työn vuoksi suoritettavien korvausten myöntämisen edellytysten ja määrien määrittämisestä

30.4.2004         FI           Euroopan unionin virallinen lehti                        L 161/ 14
_______________________________________________________________________________
                    NEUVOSTON ASETUS (EY, EURATOM) N:o 858/2004,
                               annettu 29 päivänä huhtikuuta 2004,
                            henkilöstösääntöjen 56 c artiklassa säädettyjen
                            raskaan työn vuoksi suoritettavien korvausten
                       myöntämisen edellytysten ja määrien määrittämisestä
EUROOPAN UNIONIN NEUVOSTO, joka
ottaa huomioon Euroopan yhteisöjen virkamiehiin sovellettavat henkilöstösäännöt ja näiden
yhteisöjen muuhun henkilöstöön sovellettavat palvelussuhteen ehdot sellaisina kuin ne ovat
vahvistettuina asetuksella (ETY, Euratom, EHTY) N:o 259/681 ja viimeksi muutettuina asetuksella
(EY, Euratom) N:o 723/20042, ja erityisesti henkilöstösääntöjen 56 c artiklan,
ottaa huomioon komission ehdotuksen, joka on tehty henkilöstösääntökomitean antaman lausunnon
saamisen jälkeen,
1
      EYVL L 56, 4.3.1968, s. 1.
2
      EUVL L 124, 27.4.2004, s. 1.
 ---pagebreak--- 30.4.2004          FI           Euroopan unionin virallinen lehti                          L 161/ 15
_______________________________________________________________________________
sekä katsoo seuraavaa:
Neuvoston tehtävänä on päättää komission ehdotuksesta niiden korvausten myöntämisen
edellytyksistä ja määristä, jotka voidaan myöntää tietyille virkamiehille raskaan työn vuoksi,
ON ANTANUT TÄMÄN ASETUKSEN:
                                              1 artikla
Virkamiehillä, joita pyydetään tekemään raskasta työtä, on oikeus seuraavien artikloiden mukaisesti
määritettäviin korvauksiin.
                                              2 artikla
Korvaukset ilmaistaan pistemäärinä. Pistemäärä on 0,032 prosenttia palkkaluokan 1 ensimmäisen
tason virkamiehen peruspalkasta1. Korvauksiin sovelletaan virkamiesten palkkoihin sovellettavaa
korjauskerrointa.
Korvaukset maksetaan kuukausittain.
                                              3 artikla
1.    Jäljempänä olevassa taulukossa esitetään ne erityiset työolot, joiden perusteella voidaan
myöntää korvauksia, sekä tosiasiallisten työtuntien mukaan laskettavat pistemäärät:
1
      Ajanjaksolla, joka alkaa 1 päivänä toukokuuta 2004 ja päättyy 30 päivänä huhtikuuta 2006:
      D*1 -palkkaluokan ensimmäiseen tasoon kuuluvan virkamiehen peruspalkasta.
 ---pagebreak--- 30.4.2004              FI              Euroopan unionin virallinen lehti                                   L 161/ 16
_______________________________________________________________________________
                                                                                                  Tosiasiallisia
                                                                                              työtunteja vastaavat
                                            Erityiset työolot                                      pistemäärät
                                                                                              tehtäväryhmien AD
                                                                                                 ja AST osalta1
                                                 I Henkilökohtaiset suojaimet
    a)    Tulelta, saastumiselta, radioaktiiviselta säteilyltä tai syövyttäviltä aineilta
          suojaavan epämukavan erityisvaatetuksen käyttäminen
    1.    Erityisen raskas vaatetus                                                                     10
    2.    Umpinainen palopuku                                                                           50
    3.    Muut umpinaiset suojapuvut                                                                    34
    4.    Suojavaatetus, jossa on hengityslaite                                                         25
    5.    Muu suojavaatetus, jossa on hengityslaite                                                     20
    b)    Osittainen suojaus
    1.    Hengityslaitteet                                                                              16
    2.    Täydelliset hengityssuojaimet                                                                 10
    3.    Pölyltä suojaavat hengityssuojaimet                                                            6
    4.    Muut myrkyllisiltä, tukahduttavilta, syövyttäviltä jne. aineilta suojaavat laitteet            2
    5.    Hansikaskaapit ja robottikädet                                                                 2
                                                          II Työpaikka
    a)    Rajoitettu tila
    Työ rajoitetuissa tiloissa, joissa ei ole luonnonvaloa,
    joissa on korkeajännitejohtoja tai lämpökanavia, ja joissa                                          2
    on niin ahdasta, että liikkuminen on vaikeaa
    b)    Melu
    Työ sellaisissa tiloissa, joissa melun keskiarvo ylittää 85
                                                                                                        2
    desibeliä
    c)    Vaaralliset paikat, joissa käytetään hankalia suojajärjestelmiä
    1.    Maanalaiset käytävät                                                                           2
    2.    Paikat, joissa työ suoritetaan yli 6 metrin syvyydessä maanpinnasta ja joissa on
                                                                                                        5
          epätavallisia riskejä
    Näissä tapauksissa korvauksen myöntää nimittävä viranomainen
    kuultuaan mahdollisesti pariteettikomiteaa.
                                                        III Työn luonne
    a)    Käsittely tai työ, jota tehdään tiettyjen aineiden avulla sellaisissa olosuhteissa,
                                                                                                        2
          jotka ovat luonteeltaan raskaita (ks. liitteessä oleva luettelo)
    b)    Työt, joissa käsitellään rakettityyppisiä räjähteitä                                           5
1
       Ajanjaksolla, joka alkaa 1 päivänä toukokuuta 2004 ja päättyy 30 päivänä huhtikuuta 2006:
       ura-alueiden A*, B*, C*, D* osalta.
 ---pagebreak--- 30.4.2004          FI           Euroopan unionin virallinen lehti                           L 161/ 17
_______________________________________________________________________________
2.     Jatkuvan valvonnan mahdollistamiseksi 1 kohdassa määritellyissä oloissa suoritetut työt on
rekisteröitävä välittömästi ja aikajärjestyksessä. Tässä rekisteröinnissä on täsmennettävä suoritetut
työt viittaamalla edellä olevaan taulukkoon.
Nimittävä viranomainen vahvistaa valvonnan soveltamista koskevat yksityiskohtaiset säännöt;
kyseinen viranomainen voi jättää rekisteröinnin suorittamatta, jos kyseisten työtuntien määrän
voidaan katsoa olevan sama joka kuukausi.
                                               4 artikla
Edellä 3 artiklassa olevan taulukon I kohdassa määritetyissä oloissa suoritettuja töitä koskevia
korvauksia ei voi kumuloida keskenään; tämä koskee myös kyseisen taulukon II ja III kohdissa
vahvistettuja korvauksia.
Myöskään kyseisen taulukon I ja III kohdissa määritellyissä oloissa suoritettuja töitä koskevia
korvauksia ei voi kumuloida.
Jos edellä olevien kohtien mukaan useampia korvauksia olisi maksettava samaan aikaan, maksetaan
ainoastaan korkein korvaus.
                                               5 artikla
Jollei edunsaajaryhmien, korvausten antamista koskevien edellytysten ja sellaisten korvausmäärien
määrittämisestä, jotka voidaan myöntää keskeytyksettä tai vuorotyössä tehtäviään hoitaville
virkamiehille 9 päivänä helmikuuta 1976 annetun asetuksen (EHTY, ETY, Euratom) N:o 300/761
2 artiklan soveltamisesta muuta johdu, tämän asetuksen mukaan saadut korvaukset voivat olla
enintään 1 500 pistettä virkamiestä kohti kuukaudessa.
1
       EYVL L 38, 13.2.1976, s. 1, asetus sellaisena kuin se on viimeksi muutettuna asetuksella
       (EY, Euratom) N:o /2004 (EUVL L …).
 ---pagebreak--- 30.4.2004          FI           Euroopan unionin virallinen lehti                              L 161/ 18
_______________________________________________________________________________
                                               6 artikla
Tätä asetusta sovelletaan soveltuvin osin väliaikaisiin toimihenkilöihin, ylimääräisiin
toimihenkilöihin ja sopimussuhteisiin toimihenkilöihin.
                                               7 artikla
Komissio antaa vuosittain huhtikuussa kertomuksen neuvostolle:
–     tässä asetuksessa tarkoitettuja korvauksia saavien virkamiesten ja muuhun henkilöstöön
      kuuluvien lukumäärästä ura-alueittain ja toimielin- ja asemapaikkakohtaisesti jaoteltuna, sekä
      3 artiklassa olevassa taulukossa määritellyissä eri oloissa tosiasiallisesti suoritetuista
      työtunneista,
–     näihin korvauksiin liittyvien kulujen määrästä.
                                               8 artikla
Kumotaan asetus (ETY) N:o 1799/721 päivänä, jona tämä asetus tulee voimaan.
1
      EYVL L 192, 22.8.1972, s. 1.
 ---pagebreak--- 30.4.2004        FI            Euroopan unionin virallinen lehti                             L 161/ 19
_______________________________________________________________________________
                                               9 artikla
Tämä asetus tulee voimaan 1 päivänä toukokuuta 2004.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä huhtikuuta 2004.
                                                               Neuvoston puolesta
                                                                  Puheenjohtaja
                                                                M. McDOWELL
                                   ________________________
 ---pagebreak--- 30.4.2004         FI            Euroopan unionin virallinen lehti                                L 161/ 20
_______________________________________________________________________________
                                                 LIITE
                               Asetuksen 3 artiklassa tarkoitettu luettelo
A.    Syövyttävät ja tukahduttavat aineet:
      1.   Käsiteltäessä:
           Halogeenit, vetyhalogenidihapot (vetykloridi- ja vetyfluoridihapot), halogeenifluoridit;
           rikkihappo, rikkikloridi, natrium- ja kaliumhydroksidit, ammoniakki.
      2.   Teknisessä työskentelyssä:
           Ruostumattomien terästen ja kevyiden metalliseosten puhdistus tai passivointi
           upottamalla tai saattamalla kosketuksiin hapettavien tai puhdistavien aineiden kanssa.
B.    Myrkylliset aineet:
      1.   Käsiteltäessä:
           Myrkyllisessä muodossa olevat radioaktiiviset aineet; beryllium ja yhdisteet; arseeni ja
           yhdisteet; elohopea, yhdisteet ja amalgaamit; tetraetyylilyijy; syaanivetyhappo, syanidit
           ja akrylonitriili; typpioksidi ja typpidioksidi; fosfori ja fosforieetterit; seleeni;
           deuteriumoksidi.
 ---pagebreak--- 30.4.2004         FI             Euroopan unionin virallinen lehti                          L 161/ 21
_______________________________________________________________________________
      2.   Teknisessä työskentelyssä:
           Myrkyllisessä muodossa olevien radioaktiivisten aineiden käsittely, rikastus ja
           varastointi; lyijyn ja lyijy-antimoni- tai kadmium-antimoni-seosten valu, hitsaus ja
           työstö.
C.    Helposti syttyvät ja/tai räjähtävät aineet:
      1.   Käsiteltäessä:
           Puristetut kaasut: asetyleeni, happi, metaani, etaani, eteeni ja harvinaiset kaasut;
           haihtuvat orgaaniset liuottimet, kuten metyyli- ja etyylialkoholit, dietyylieetteri, asetoni,
           bentseeni, tolueeni; sulametallit, kuten natrium tai kalium; rikki.
      2.   Teknisessä työskentelyssä:
           Hitsaus, jossa käytetään suojakaasuna argonia; erittäin likaisten osien puhdistus ja
           rasvanpoisto liuottimilla, kuten trikloorietyleenillä; orgaanisten nesteiden, kuten
           difenyylin, trifenyylin, polyfenyylien, Dowthermin, highboiler-jäännösten, käyttö
           järjestelmissä; parafiinin tai bitumin valu.
D.    Likaavat aineet:
      1.   Käsiteltäessä:
           Jauhemaiset kadmium-, kromi-, nikkeli-, vismutti-, barium-, vanadiini- ja
           mangaaniyhdisteet; rautaoksidijauhe.
 ---pagebreak--- 30.4.2004       FI             Euroopan unionin virallinen lehti                         L 161/ 22
_______________________________________________________________________________
      2.  Teknisessä työskentelyssä:
          Grafiitin käsittely; pumppujen ja moottoreiden, kuten tyhjöpumppujen,
          nestekiertopumppujen, paineenpoistopumppujen, paineilmageneraattoreiden, rasvaus ja
          tyhjennys; kiillotus erikoisaineilla; metallikuonien käsittely.
          Neuvosto muuttaa tätä liitettä komission ehdotuksesta tieteellisen ja teknisen kehityksen
          mukaan.
                                   ________________________